பீச்சுப்பள்ளி

பீச்சுப்பள்ளி (Beechupally) என்பது இந்தியாவின் தெலங்காணாவின், ஜோகுலம்பா கட்வால் மாவட்டத்தில் உள்ள ஒரு சிற்றூராகும். இங்கு இந்துக் கடவுளான அனுமன் கோயிலுக்காகப் பெயர்பெற்றது.   இது கிருஷ்ணா ஆற்றங்கரையில் ( இந்து வழக்கப்படி இறந்தவர்களுக்கு இறுதிச் சடங்குகள் நடைபெறும் இடத்தில்) ஜூராலா நீர்மின் திட்டத்திலிருது சுமார் 30 கிலோமீட்டர் தொலைவில் அமைந்துள்ளது.

இங்கு ஆற்றில் இருந்து சுமார் 200 மீட்டர் தொலைவில் அனுமன் கோயிலும், ஆற்றின் அருகே ஒரு சிவலிங்கக் கோயிலும் அமைந்துள்ளன. மழைக்காலத்தில் ஆறு பெருக்கெடுக்கும்போது சிவலிங்கக் கோயிலைத் தொடும் அளவுக்கு நீர் மட்டம் உயரும். 1992 ஆம் ஆண்டு இந்தப் பகுதியில் ஒரு இராமர் கோயிலும் கட்டப்பட்டது. பக்தர்களின் வசதிக்காக, 12 ஆண்டுகளுக்கு ஒருமுறை நடைபெறும் புஷ்கர நீராடலுக்காக பல படித்துறைகள் கட்டப்பட்டன.

2016 கிருஷ்ணா புஷ்கரத்தின் போது தெலுங்கானா அரசு விரிவான ஏற்பாடுகளைச் செய்து, யாத்ரீகர்கள் நீராட பல படித்துறைகளைக் கட்டியது.Beechupalli PushkaraluTelangana Krishna Pushkaralu 2016 Beechupally part 1

பீச்சுப்பள்ளி கோயில் கிருஷ்ணா ஆற்றில் உள்ள இரண்டு தீவுகளுக்கு அருகில் உள்ளது. அதில் பெரிய தீவு (குர்ரம் கடா கிராமம்) சுமார் 10  கிமீ 2 பரப்பளவு கொண்டது. இந்தத் தீவு  மண் வளம் கொண்டதன் காரணமாக விவசாயிகளால் நிறைந்தாக உள்ளது. கிழக்குப் பக்கத்தில் உள்ள சிறிய தீவு நிஜாம் கோண்டா என்பதாகும்.  நிஜாம் கோண்டாவில் இருந்த துறைமுகம் நிஜாம் நவாப்களுக்குச் சொந்தமானதாக இருந்தது.

 உறைவிடப் பள்ளி 
பீச்சுப்பள்ளியில் ஐந்தாம் வகுப்பு முதல் பத்தாம் வகுப்பு வரையிலான மாணவர்களுக்காக ஆடவர் உறைவிடப் பள்ளி உள்ளது. இது பீச்சுப்பள்ளி ஆஞ்சநேய சுவாமி கோயில் வளாகத்தில் தொடங்கப்பட்டு, பின்னர் பீச்சுப்பள்ளியில் ஒரு சொந்த கட்டடம் கட்டப்பட்டு அங்கு மாற்றப்பட்டது.

 படக் காட்சியகம் 

 மேற்கோள்கள் 

பகுப்பு:தெலங்காணாவிலுள்ள கோயில்கள்